**GOSPODARSKA ŠKOLA**

Vladimira Nazora 38, 40000 Čakovec

**POZIV NA DOSTAVU PONUDA U**

**JEDNOSTAVNOM POSTUPKU NABAVE**

Predmet nabave:

**Oprema za učionicu tjelesne i zdravstvene kulture Gospodarske škole u Čakovcu**

**Evidencijski broj nabave:** JN/006/18

Čakovec, 11.07.2018.

KLASA: 406-09/18-01/6

URBR: 2109-60-01-18-4

**POZIV NA DOSTAVU PONUDA**

## **1. PODACI O JAVNOM NARUČITELJU**

|  |  |
| --- | --- |
| NAZIV: | GOSPODARSKA ŠKOLA |
| ADRESA NARUČITELJA: | Vladimira Nazora 38, 40000 Čakovec |
| OIB: | 38837480958 |
| TELEFON: | 040/395-276 |
| TELEFAKS: | 040/395-302 |
| E – POŠTA: | gospodarska-skola-cakovec@ck.t-com.hr |

## **2. PODACI O SLUŽBI I OSOBAMA ZADUŽENIMA ZA KOMUNIKACIJU S PONUDITELJIMA**

|  |  |
| --- | --- |
| Kontakt osoba: | Renato Vinko, ravnatelj |
| Telefon: Telefon: | 040/395-276 |
| E-pošta:  | gospodarska-skola-cakovec@ck.t-com.hr |

Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi, a javni Naručitelj dužan je pitanje sa odgovorom dostaviti svim gospodarskim subjektima kojima je dostavljena i osnovna dokumentacija bez navođenja podataka o podnositelju zahtjeva. Pod uvjetom da je zahtjev dostavljen pravodobno, Naručitelj će odgovoriti na pitanja najkasnije tijekom drugog dana prije dana u kojem ističe rok za dostavu ponuda. Zahtjev je pravodoban ako je dostavljen naručitelju najkasnije tijekom trećeg dana prije dana u kojem ističe rok za dostavu ponuda. Dodatne informacije i objašnjenja stavljaju se na raspolaganje na isti način kao i osnovna dokumentacija bez navođenja podataka o podnositelju zahtjeva. Pisani zahtjev ponuditelja za pojašnjenjem, odnosno izmjenom dokumentacije o nabavi dostavlja se osobi zaduženoj za komunikaciju s ponuditeljima u ovom postupku nabave putem elektroničke pošte.

## **3. EVIDENCIJSKI BROJ NABAVE**

### Evidencijski broj nabave: JN/006/18.

## **4. GOSPODARSKI SUBJEKTI S KOJIMA JE NARUČITELJ U SUKOBU INTERESA**

Temeljem članka 76. Zakona o javnoj nabavi (“Narodne Novine” broj 120/16) ne postoje gospodarski subjekti s kojima je Naručitelj u sukobu interesa.

## **5. VRSTA POSTUPKA NABAVE**

Postupak jednostavne nabave.

**6. PROCIJENJENA VRIJEDNOST NABAVE**

Procijenjena vrijednost predmeta nabave iznosi **88.000,00 HRK (+ PDV).**

## **7. VRSTA UGOVORA O NABAVI**

Naručitelj će po donošenju Obavijesti o odabiru s odabranim ponuditeljem sklopiti Ugovor o nabavi robe.

##

## **8. NAVOD PROVODI LI SE ELEKTRONIČKA DRAŽBA**

Sklapanju Ugovora o nabavi neće prethoditi elektronička dražba.

## **9. OPIS PREDMETA NABAVE, OZNAKA I NAZIV IZ JEDINSTVENOG RIJEČNIKA JAVNE NABAVE**

**Predmet nabave: „Oprema za učionicu tjelesne i zdravstvene kulture Gospodarske škole u Čakovcu“**

Predmet nabave je nabava sljedeće opreme:

|  |
| --- |
| MULTIFUNKCIONALNA SPRAVA ZA IZVOĐENJE VJEŽBI ZA CIJELO TIJELO |
| HACK/SQUAT SPRAVA |
| SPRAVA ZA NOŽNU EKSTENZIJU I PREGIB |
| SPRAVA ZA BICEPSE |
| HORIZONTALNA KLUPA ZA VJEŽBU S UTEZIMA |
| FIKSNA HORIZONTALNA KLUPA |
| REGULIRAJUĆA KLUPA  |
| STANDARD KOMPLET UTEGA 120 KG |
| SET JEDNORUČNIH UTEGA 2 X 20KG |
| KLUPA ZA TRBUŠNJAKE |
| STALAK ZA UTEGE |
| PODESIVI NOSAČ ZA ČUČNJEVE, DIPSEVE I BENCH |
| OSIGURAČI OPRUGE ZA STANDARD ŠIPKU – 1 PAR |
| SPRAVA ZA PRSA I RAMENA |
| BUMPER KOMPLET UTEGA 170KG |
| GUMENA KVADRATNA PLOČA 50X50CM, CRNA – 30MM |
| TRAKA ZA TRČANJE |
| ELIPTIČNI TRENAŽER |

Oznaka i naziv iz Jedinstvenog rječnika javne nabave: 37440000-4 Oprema za fitness.

U ovom postupku nabave nije dozvoljeno nuđenje po grupama predmeta nabave.

## **10. MJESTO ISPORUKE PREDMETA NABAVE**

Mjesto isporuke predmeta nabave biti će sjedište Naručitelja.

## **11. ROK ZA ISPORUKU PREDMETA NABAVE**

Rok za isporuku predmeta nabave je do 60 dana od dana dostave Odluke o odabiru odabranog ponuditelja, a sklapanje ugovora neposredno nakon predaje ponuda i odabira najpovoljnijeg ponuditelja.

## **12. OSNOVE ZA ISKLJUČENJE TE DOKAZI KOJIMA PONUDITELJ DOKAZUJE DA NE POSTOJE OSNOVE ZA ISKLJUČENJE**

Svi dokazi kojima ponuditelj dokazuje nepostojanje osnova za isključenje mogu se dostaviti u **neovjerenoj preslici.**

## **12. 1.** Naručitelj će ponuditelja isključiti iz postupka jednostavne nabave ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona

- pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona , članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

odnosno za odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin, koji obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz ove točke gospodarski subjekt može u ponudi dostaviti i ispunjenu te od strane osobe ovlaštene za zastupanje gospodarskog subjekta, potpisanu i ovjerenu Izjavu o nekažnjavanju (Prilog III).

**12. 2. Plaćene dospjele porezne obveze i obveze za mirovinsko i zdravstveno osiguranje**

Naručitelj će ponuditelja isključiti iz postupka jednostavne nabave ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe dokazivanja ovih okolnosti gospodarski subjekt dužan je u ponudi dostaviti:

a) potvrdu Porezne uprave o stanju duga, ili

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda pod a), ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, ako se u državi sjedišta gospodarskog subjekta ne izdaje potvrda iz točke 1. ovoga stavka ili jednakovrijedni dokument iz točke 2. ovoga stavka.

Traženi dokaz ne smije biti stariji od 30 dana od dana slanja poziva na dostavu ponuda gospodarskim subjektima.

**12. 3. Lažni podaci**

Naručitelj će ponuditelja isključiti iz postupka nabave ako je dostavio lažne podatke pri dostavi dokumenata traženih u ovom pozivu za dostavu ponuda. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

U slučaju zajednice ponuditelja, okolnosti iz točke 12. 1., 12. 2. i 12. 3. ovog poziva za dostavu ponuda utvrđuju se za sve članove zajednice gospodarskih subjekata i/ili podugovaratelja pojedinačno.

**13. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Svi dokazi kojima ponuditelj dokazuje nepostojanje osnova za isključenje mogu se dostaviti u **neovjerenoj preslici**.

**13.1. Sposobnost za obavljanje profesionalne djelatnosti**

Svaki ponuditelj mora u postupku jednostavne nabave dokazati svoj **upis u sudski, obrtni, strukovni ili drugi odgovarajući registar u državi njegova poslovnog nastana**.

Kao dokaz sposobnosti iz ove točke dostavlja se važeći izvadak iz sudskog registra ili potvrda trgovačkog suda ili drugog nadležnog tijela u državi poslovnog nastana gospodarskog subjekta.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Ponuditelj, odnosno članovi zajednice gospodarskih subjekata, dužni su u svojoj ponudi priložiti dokumente kojima dokazuju svoju profesionalnu sposobnost. U slučaju zajednice gospodarskih subjekata svi članovi zajednice moraju pojedinačno dokazati profesionalnu sposobnost.

## **13.2. Stručna sposobnost**

S obzirom na sadržaj projekta te uvjete natječaja *Energetska obnova i korištenje obnovljivih izvora energije u zgradama javnog sektora (referentni broj: KK.04.2.1.04),* Ponuditelj mora dokazati da će za vrijeme trajanja projekta imati na raspolaganju:

1. **Stručnjaka odgovornog za upravljanje projektom i administraciju** koji mora:
* Imati najmanje 3 godine radnog iskustva u vođenju projekata financiranih sredstvima Europske unije ili drugih donora;
1. **Stručnjaka odgovornog za kontrolu tehničkog dijela projekta koji mora:**
* Biti inženjer građevinske, arhitektonske, strojarske ili elektrotehničke struke s najmanje 3 godine radnog iskustva.

Napomena: jedna osoba može obavljati ulogu stručnjaka odgovornog za upravljanje projektom i administraciju te stručnjaka odgovornog za kontrolu tehničkog dijela projekta.

Stručna sposobnost dokazuje se dostavom životopisa stručnjaka.

U slučaju zajednice ponuditelja/podizvoditelja, uvjete tehničke i stručne sposobnosti su svi članovi dužni dokazati kumulativno (zajednički).

**14. ZAJEDNICA GOSPODARSKIH SUBJEKATA**

Ponuda zajednice gospodarskih subjekata mora sadržavati naznaku člana zajednice gospodarskih subjekata koji je ovlašten za komunikaciju s naručiteljem i koji je ovlašten potpisati zajedničku ponudu.

Ako u ovom postupku nabave bude odabrana ponuda zajednice gospodarskih subjekata, naručitelj može poslije odabira, od zajednice zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren od svih članova zajednice gospodarskih subjekata.

Ponuda zajednice gospodarskih subjekata mora sadržavati podatke o tome koji će dio ugovora o nabavi (predmet, količina, vrijednost, postotni dio) izvršavati pojedini član zajednice gospodarskih subjekata.

Naručitelj će ako zajednica ne odredi drugačije, neposredno platiti svakom članu zajednice gospodarskih subjekata.

**15. ODREDBE KOJE SE ODNOSE NA PODUGOVARATELJE**

Gospodarski subjekt koji namjerava dati dio ugovora o nabavi u podugovor obavezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Ako je gospodarski subjekt dio ugovora o nabavi dao u podugovor, podaci iz točaka 1. i 2. ovoga stavka moraju biti navedeni u ugovoru o nabavi.

Javni naručitelj će neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio. Ugovaratelj može tijekom izvršenja ugovora o nabavi naručitelja zahtijevati:

1. promjenu podugovaratelja za onaj dio ugovora o nabavi koji je prethodno dao u podugovor;
2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili nije;
3. preuzimanje izvršenja dijela ugovora o nabavi koji je prethodno dao u podugovor.

Uz zahtjev, ugovaratelj javnom naručitelju dostavlja podatke i dokumente za novog podugovaratelja.

1. koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Javni naručitelj neće odobriti zahtjev ugovaratelja:

1. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za iskljuĉenje
2. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

## **16. OBLIK, NAČIN IZRADE, SADRŽAJ I NAČIN DOSTAVE PONUDA**

## **16.1. Oblik i način izrade ponude**

1. Ponuditelj se pri izradi ponude mora pridržavati zahtjeva i uvjeta iz ovog poziva za dostavu ponuda
2. Propisani tekst poziva ne smije se mijenjati i nadopunjavati.
3. Ponuda treba biti predana sa svim dokumentima navedenima u ovom pozivu za dostavu ponuda
4. Stranice ponude moraju biti označene na način da se vidi redni broj stranice i ukupni broj stranica ponude. Stranice ponude moraju biti označene s rednim brojem stranice kroz ukupni broj stranica ponude ili ukupan broj stranica ponude kroz redni broj stranice.
5. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Kad je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.
6. Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom ili utisnutim žigom).
7. Ponuda se izrađuje u papirnatom obliku i predaje se u izvorniku.
8. Izvornik ponude treba biti napisan na računalu i ispisan, otipkan ili napisan neizbrisivom tintom.
9. Ponuda mora biti potpisana od strane odgovorne osobe ponuditelja ili osobe koju je odgovorna osoba ponuditelja pisanom punomoći ovlastila za potpisivanje ponude (u tom slučaju uz ponudu se obvezno prilaže i punomoć za potpisivanje ponude).
10. Ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe ponuditelja.
11. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog sudskog tumača na hrvatskom jeziku.
12. U ponudi mora biti u cijelosti ispunjen i priložen izvorni Troškovnik koji je dio ove dokumentacije o nabavi (Prilog II. Troškovnik).

**16.2. Sadržaj ponude**

1. Prilozi prema redoslijedu rednog broja obrasca

- Prilog I. Ponudbeni list

- Prilog II. Troškovnik

- Prilog III. Izjava o nekažnjavanju

1. Dokumenti kojima se dokazuje nepostojanje razloga isključenja
2. Dokaze sposobnosti prema redoslijedu navedenom u ovom pozivu

**16.3. Način dostave ponuda i/ili izmjena/dopuna ponuda**

Ponuditelj dostavlja ponudu u pisanom obliku u zatvorenoj omotnici na kojoj moraju biti navedeni sljedeći podaci:

* naziv i adresa naručitelja: **GOSPODARSKA ŠKOLA, Vladimira Nazora 38, 40000 Čakovec**
* evidencijski broj nabave kojeg je Naručitelj dodijelio nadmetanju**: JN/006/18.**
* naziv predmeta nabave: **„Oprema za učionicu tjelesne i zdravstvene kulture Gospodarske škole u Čakovcu“**
* naznaka: **„NE OTVARAJ“**
* **naziv i adresa ponuditelja**, kako bi istu bilo moguće neotvorenu vratiti pošiljatelju za slučaj da je ponuda podnesena nakon isteka roka za podnošenje ponude

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Nakon proteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju.

**17. DOPUSTIVOST DOSTAVE PONUDA ELEKTRONIČKIM PUTEM**

Nije dopušteno dostavljanje ponude elektroničkim putem.

**18. DOPUSTIVOST VARIJANTI PONUDA**

Varijante ponuda nisu dopuštene.

**19. NAČIN ODREĐIVANJA CIJENE PONUDE**

Ponuditelj je obvezan:

- navesti jedinične cijene za svaku pojedinu stavku ponudbenog troškovnika

- cijenu ponude iskazati na ponudbenom listu (i to: bez PDV-a, iznos PDV -a i ukupnu cijenu s PDV-om)

- cijenu ponude iskazati u kunama brojkama

- cijena ponude bez PDV-a mora sadržavati sve troškove i popuste

Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Jedinične cijene su fiksne i nepromjenjive tijekom trajanja ugovora.

**20. ROK VALJANOSTI PONUDE**

Rok valjanosti ponude je **minimalno 90 (devedeset) dana** od isteka roka za dostavu ponuda i mora biti naveden u **obrascu ponude – Ponudbeni list** **(Prilog I. Ponudbeni list).**

**21. KRITERIJ ZA ODABIR PONUDE**

Kriterij za odabir ponude u ovom postupku jednostavne nabave je **najniža cijena.**

Ukoliko do isteka roka za dostavu ponude bude zaprimljeno dvije ili više ponuda sa istom, najnižom cijenom, prednost će imati ponuda Ponuditelja koja je sukladno Upisniku o zaprimanju ponuda zaprimljena ranije.

**22. ROK, NAČIN I UVJETI PLAĆANJA**

Plaćanje će se izvršiti na dan preuzimanja predmeta nabave od strane Naručitelja, temeljem izdanog računa i s obje strane potpisanog Zapisnika o preuzimanju predmeta nabave. Traženje osiguranja plaćanja je isključeno. Ponuditelj ne može zaračunati nikakve dodatne troškove osim onih koji su već predviđeni troškovnikom u prilogu.

Ako se dio ugovora o nabavi daje u podugovor, tada će robu koju će isporučiti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru.

Izvršitelj je obvezan naznačiti koje iznose i na koji način treba plaćati podugovarateljima, odnosno članovima zajednice gospodarskih subjekata. Naručitelj će plaćanje izvršiti na poslovni račun odabranog ponuditelja, odnosno člana zajednice gospodarskih subjekata i podugovaratelja.

**23. DATUM, VRIJEME I MJESTO DOSTAVE I OTVARANJA PONUDA**

Rok za dostavu ponude je **19.07.2018. godine do 09:00 sati** bez obzira na način dostave.

Ponuda se dostavlja na adresu sjedišta Naručitelja: **GOSPODARSKA ŠKOLA, Vladimira Nazora 38, 40000 Čakovec,** s naznačenim podacima iz točke 16.3. ove dokumentacije o nabavi.

Ponuda se može dostaviti poštom ili neposredno na urudžbeni zapisnik. Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude Naručitelj će mu o tome izdati potvrdu.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Otvaranje ponuda održat će se u roku od tri dana od roka za dostavu ponuda na adresi sjedišta Naručitelja.

Otvaranje ponuda nije javno i na njemu smiju biti prisutni samo ovlašteni predstavnici Naručitelja imenovani za provedbu ovog postupka jednostavne nabave.

Svaka pravodobno dostavljena ponuda, izmjena i/ili dopuna ponude upisuje se u Upisnik o zaprimanju ponuda te dobiva redni broj prema redoslijedu zaprimanja. Upisnik je sastavni dio Zapisnika o otvaranju, pregledu i ocjeni ponuda.

**24. DONOŠENJE ODLUKE O ODABIRU NAJPOVOLJNIJE PONUDE**

Naručitelj će donijeti Odluku o odabiru najpovoljnije ponude najkasnije u roku od **deset (10)** dana od dana isteka roka za dostavu ponude.

Ponuditeljima koji neće biti odabrani kao najpovoljniji u ovom postupku jednostavne nabave, istovremeno sa slanjem Odluke o odabiru, poslati će se obavijest da nisu odabrani.